
	Parlamentul României
Camera Deputaţilor


	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC


	Bucureşti,
	  1.06.2011

	Nr.
	  26/253



Către,

Biroul Permanent al

Camerei  Deputaţilor


Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.34/2011 pentru modificarea şi completarea Ordonanţei Guvernului nr.36/2007 privind efectuarea recensamântului populaţiei şi al locuinţelor din România în anul 2011, trimis comisiei pentru dezbatere în fond, în procedură de urgenţă, cu adresa nr. PL.x 359 din 23 mai 2011, înregistrat cu nr.26/253 din 26 mai 2011.

PREŞEDINTE,

Sulfina BARBU

	Parlamentul României
Camera Deputaţilor


	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC


	Bucureşti,
	  1.06.2011

	Nr.
	  26/253


RAPORT

asupra proiectului de Lege privind aprobarea Ordonanţei de urgenţă a Guvernului nr.34/2011 pentru modificarea şi completarea Ordonanţei Guvernului nr.36/2007 privind efectuarea recensamântului populaţiei şi al locuinţelor din România în anul 2011

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.34/2011 pentru modificarea şi completarea Ordonanţei Guvernului nr.36/2007 privind efectuarea recensamântului populaţiei şi al locuinţelor din România în anul 2011, trimis cu adresa nr.PL.x 359 din 23 mai 2011 şi înregistrat cu nr. 26/253 din 26 mai 2011. 

Conform dispoziţiilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr.352 din 24.03.2011.

Proiectul de lege supus dezbaterii are ca obiect de reglementare modificarea şi completarea Ordonanţei Guvernului nr.36/2007 privind efectuarea recensământului populaţiei şi al locuinţelor din România în anul 2011, în sensul colectării şi prelucrării informaţiilor statistice şi a datelor cu caracter personal preluate din Registrul Naţional de Evidenţă a Persoanelor, în vederea organizării şi derulării activităţilor premergătoare desfăşurării recensământului populaţiei şi al locuinţelor. 

În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţa din 31 mai 2011.
Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi. 

În urma examinării intervenţiei legislative şi a opiniilor exprimate de către membrii comisiei, s-a hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.34/2011 pentru modificarea şi completarea Ordonanţei Guvernului nr.36/2007 privind efectuarea recensamântului populaţiei şi al locuinţelor din România în anul 2011 cu amendamente admise care se regăsesc în anexa la prezentul raport. 

În raport de obiectul şi conţinutul său, propunerea legislativă  face parte din categoria legilor ordinare.





PREŞEDINTE, 

    
 
     SECRETAR,








Sulfina BARBU 



Gheorghe CIOCAN



 Consultant, Nicoleta Toma
Anexă

AMENDAMENTE ADMISE
	Nr.

crt.
	Text ordonanţă
	Text Senat
	Amendamente propuse

(autorul amendamentului)


	Motivare

	1.
	
	LEGE

privind aprobarea Ordonanţei de urgenţă a Guvernului nr.34/2011 pentru modificarea şi completarea Ordonanţei Guvernului nr.36/2007 privind efectuarea recensamântului populaţiei şi al locuinţelor din România în anul 2011

	
Nemodificat 
	

	2.
	
	
Articol unic. – Se aprobă Ordonanţa de urgenţă a Guvernului  nr.34 din 30 martie 2011 pentru modificarea şi completarea Ordonanţei Guvernului nr.36/2007 privind efectuarea recensământului populaţiei şi al locuinţelor din România în anul 2011, publicată în Monitorul Oficial al României, Partea I, nr.240 din 6 aprilie 2011.


	

Articol unic. – Se aprobă Ordonanţa de urgenţă a Guvernului  nr.34 din 30 martie 2011 pentru modificarea şi completarea Ordonanţei Guvernului nr.36/2007 privind efectuarea recensământului populaţiei şi al locuinţelor din România în anul 2011, publicată în Monitorul Oficial al României, Partea I, nr.240 din 6 aprilie 2011, cu următoarea completare:

	Reglementare corectă.

	3. 
	Ordonanţa de urgenţă pentru modificarea şi completarea Ordonanţei Guvernului nr.36/2007 privind efectuarea recensământului populaţiei şi al locuinţelor din România în anul 2011

	
Nemodificat
	
Nemodificat

	

	4.
	
Articol unic. – Ordonanţa Guvernului nr.36/2007 privind efectuarea recensământului populaţiei şi al locuinţelor din România în anul 2011, publicată în Monitorul Oficial al României, Partea I, nr.566 din 17 august 2007, aprobată cu modificări prin legea nr.5/2008, cu modificările ulterioare se modifică şi se completează după cum urmează:

	
Nemodificat
	
Nemodificat
	

	5.
	       _____________


	        _______________
	
Inaintea punctului 1 se introduce un nou punct cu următorul cuprins:


„Articolul 2 se modifică şi va avea următorul cuprins:


«Art. 2. – (1) Persoanele prevăzute la art.3 sunt obligate să furnizeze, pe propria răspundere, persoanelor care efectuează înregistrarea în formularele de recensământ, datele şi  informaţiile prevăzute în programul de recensământ.


(2) Nerespectarea prevederilor alin. (1) atrage răspunderea contravenţională a celor vinovaţi.»”
Autor: Comisia pentru administraţie publică, amenajarea teritoriului şi echilibru ecologic
	Având în vedere rata mare de non-răspuns înregistrată în cadrul recensământului de probă desfăşurat în perioada 07 - 16 mai 2011, care a simulat la scară redusă recensământul propriu - zis, se impune întărirea obligaţiei de furnizare către personalul de recensământ a informaţiilor prevăzute în programul de înregistrare.


	5. 
	
1.  Articolul 11 se modifică şi va avea următorul cuprins:

"Art. 11. - La delimitarea unităţilor de recenzare pentru întregul teritoriu al ţării, precum şi pentru organizarea şi efectuarea operaţiilor de colectare a informaţiilor sunt prelucrate, în condiţiile legii, date şi informaţii, inclusiv date cu caracter personal din Registrul naţional de evidenţă a persoanelor, materiale cartografice şi informaţii din statistica curentă, precum şi din recensămintele anterioare."

	
Nemodificat
	
2. Nemodificat
	

	6.
	
2. Articolul 12 se modifică şi va avea următorul cuprins:

"Art. 12. - În vederea asigurării exhaustivităţii înregistrării persoanelor şi a calităţii datelor, la recensământ sunt prelucrate codul numeric personal, precum şi etnia, religia şi limba maternă, cu respectarea prevederilor Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare."

	
Nemodificat
	
3. Nemodificat
	

	7.
	
3. După articolul 12 se introduce un nou articol, articolul 121, cu următorul cuprins:

"Art. 121. - Instituţiile implicate în efectuarea recensământului colaborează în vederea punerii la dispoziţie, în condiţiile legii, a tuturor datelor şi informaţiilor necesare pentru realizarea scopurilor prevăzute la art. 11 şi 12, cu excepţia celor referitoare la etnie, religie şi limba maternă, care se prelucrează cu consimţământul expres al persoanelor intervievate sau al reprezentanţilor legali ai acestora."

	
Nemodificat
	
4. Nemodificat
	


 Consultant, Nicoleta Toma

